Most na Viševskom potoku
<s>Most na Viševskom potoku je kameni most na području opštine Rudo, Bosna i Hercegovina.</s>

<s>Lokacija 
Nalazi se na Viševskom potoku, u blizini naselja Dolovi, oko 200 m iznad glavnog puta Višegrad - Rudo, 15 km prije grada.</s><s>Nekad bio je to karavanski put koji je ovaj kraj povezao sa važnim trgovačkim putevima.</s><s>Na udaljenosti od oko kilometar od mosta nalazi se mezarje sa nišanima i nekropola sa stećcima.</s>

<s>Historija 
Po legendi, most preteča je ćuprije na Drini u Višegradu i izgrađen je po nalogu velikog vezira turske imperije Mehmed-paše Sokolovića.</s><s>Građen je od sedre iz Višegradske banje, pa kad je zadovoljio tadašnje građevinske standarde onda je od te sedre izgrađen most  na Drini u Višegradu.</s>

<s>Opis 
Most na Viševskom potoku izgrađen je na strmim liticama i predstavlja minijaturnu kopiju mosta na Žepi.</s><s>Dug je 11,5 metara, širok 2,5 metara, a raspon luka mu je 4,2 metra.</s><s>Na najvišoj tački je visok oko 7 metara.</s><s>Most ne sadrži nikakvu sekundarnu plastiku, nema istaka, vijenaca niti ograde.</s><s>U gruboj kamenoj gradnji vezivno sredstvo iz fuga danas je potpuno nestalo, tako da se teško može zaključiti da li je ovaj most građen u cjelosti u suho ili je ovakvo stanje nastalo kao posljedica vremenskih prilika.</s>

<s>Strme, gotovo vertikalne obale uvjetovale su mostovnu konstrukciju sa jednim otvorom.</s><s>Svod mosta izgrađen je od precizno klesanog kamena, koji su jedino pravilno složeni na intradosu svoda, dok je ostatak mosta građen od blokova lomljenog i priklesanog kamena različitih dimenzija.</s><s>Po dubini svoda kamen je slagan u horizontalnim slojevima sa minimalnim odstupanjima.</s>

<s>Most odavno nije za upotrebu i prijeti mu samoobrušavanje.</s><s>Gornja površina mosta prekrivena je samoniklom vegetacijom i teško oštećena usljed dugogodišnjeg neodržavanje i izloženosti vremenu.</s><s>Svod je na nekoliko mjesta napukao, staza se suzila, voda potkopava njegove temelje.</s><s>Danas most  je zaboravljen i od samih mještana i stručnjaka.</s>

<s>Most je nacionalni spomenik Bosne i Hercegovine.</s>

<s>Literatura 
 Džemal Čelić, Mehmed Mujezinović, Sarajevo: Sarajevo - Publishing, 1998.</s><s>-Stari mostovi u Bosni i Hercegovini.</s><s>Milan Gojković, Beograd: Naučna knjiga, 1989.</s><s>-Stari kameni mostovi.</s>

<s>Reference</s>

<s>Vanjski linkovi 
 Preteča ćuprije na Drini</s>

<s>Mostovi u Bosni i Hercegovini
Nacionalni spomenici u Rudom
Mostovi u BiH iz osmanskog perioda</s>

